ང་
སེམས་ཙམ་ལས་གྲུབ་པས་དྭངས་ཤིང་ཐོགས་པ་མེད་པའི་འཇའ་ཚོན་ལྟ་བུ་ཡིན་
པས་ན་སྒྱུ་མའི་སྐུ་འཇའ་ཚོན་གྱི་རི་མོ་རྣམ་པར་བཀྲ་བའི་གཟུགས་སུ་བཀོད་པ་
486

པཎ་ཆེན་བློ་བཟང་དཔལ་ལྡན་ཡེ་ཤེས་ཀྱིས་མཛད་པའི་བདེ་གསང་འཇིགས་གསུམ་གྱི་གཏོར་འབུལ་གྱི་ཟབ་གནད་དཀྲོལ་བ།
ནི་ཤིན་ཏུ་འཐད་ཅིང་དོན་ལ་ཡང་གནས་སོ། །དེ་ལྟར་སྒྱུ་ལུས་ཀྱི་མཚན་ཉིད་
ལེགས་པར་ཤེས་ཤིང་མོས་པ་ཙམ་ལ་ཡང་བསྐྱེད་རིམ་ཕྲ་རགས་མཐའ་ཕྱིན་པའི་
ཕན་ཡོན་ཡོད་པས་ལམ་འདི་ལ་བག་ཆགས་ཅི་ཐུབ་འཇོག་པ་ནི་ཤིན་ཏུ་གལ་
ཆེའོ། །ཁ་སྦྱོར་ཆང་གིས་མྱོས་པའི་གླུ། །ཆད་མེད་སྒྲོགས་རྣམས་གནས་འདིར་
གཤེགས། །ཞེས་པ་ནི། རང་དང་མཚུངས་ལྡན་གྱི་ལྷ་མོ་དང་སྙོམས་པར་འཇུག་
པ་བསྟན་པ་ཡིན་ཏེ་སྙོམས་པར་འཇུག་ཚུལ་ཡང་འཇམ་དཔལ་མཚན་བརྗོད་
ལས།
མཆོད་པ་ཆེན་པོ་ཆགས་པ་ཆེ། །ཆགས་པ་ཐམས་ཅད་སེལ་བར་
བྱེད། །ཞེས་དང༌། ཆགས་པའི་སྦྱོར་བས་ལྷག་པར་ཆགས་བྲལ་བ། ཞེས་པ་
བཞིན་དཔེར་ན་ཤིང་ལས་སྐྱེས་པའི་སྲིན་བུས་ཤིང་ཟ་བ་བཞིན་དུ་འདོད་ཆགས་
ལས་སྐྱེས་པའི་བདེ་བ་ཆེན་པོའི་ཡེ་ཤེས་ཀྱིས་འདོད་ཆགས་ཟད་པར་བྱེད་ནུས་
པས་ཐ་མལ་བའི་འདོད་ཆགས་དང་ག་ལ་མཚུངས། འདོད་ཆགས་དེ་ཡང་ཐབས་
མཁས་པས་ཟིན་མ་ཟིན་གྱིས་ཐར་པ་དང་འཁོར་བའི་རྒྱུར་འགྱུར་པ་ཡིན་
ཏེ། དཔེར་ན་ཀེ་ཏ་ཀའི་མེ་ཏོག་སྤོས་ཀྱི་གླང་པོས་ཟོས་པའི་བྲུན་གླ་རྩི་
དང༌། གླང་པོ་ཕལ་བས་ཟོས་པའི་བྲུན་ལྕི་བར་འགྱུར་པར་གསུངས་ལ། སྤྱིར་
སྔགས་ལ་སྤྱོད་པ་ཁེ་ཉེན་ཆེ་སྟེ་རིམ་གཉིས་ཀྱི་རྣལ་འབྱོར་འབྱོངས་ཤིང་རྟོགས་པ་
མཆོག་ལ་གནས་པའི་རིགས་ཅན་རིན་པོ་ཆེ་ལྟ་བུའི་གདུལ་བྱ་དང༌། རྒྱལ་པོ་ཨིནྡྲ་
བྷུ་ཏི་ལྟ་བུས་འདོད་ཡོན་ལ་སྤྱོད་པ་གྲོགས་སུ་སོང་སྟེ་ཚེ་དེ་ཉིད་ལ་ཟུང་འཇུག་
གི་གོ་འཕང་ཐོབ་པ་ནི་རྒྱལ་བ་རྡོ་རྗེ་འཆང་གིས་ཟབ་མོ་ལ་ལྷག་པར་མོས་པ་ལ་
ཆགས་བཅས་ཀྱི་སྤྱོད་པ་བསྟན་པ་དེ་ལྟ་བུ་ལ་དགོངས་པ་ཡིན་ལ་ཐོ་ཅོའི་སྤྱོད་པ་
མཁན་དང་། མ་བསྒོམས་གྲུབ་ཐོབ་ཏུ་གྲགས་པ་ཆང་དང་བུད་མེད་ལ་འཛེམ་
མེད་དུ་སྤྱོད་པ་ཅན་གྱི་རིགས་ལ་རྡོ་རྗེ་ཐེག་པའི་ཆོས་ཀྱི་གསང་ལམ་སྤྱད་ན་རྡོ་རྗེ་
487

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
དམྱལ་བར་འཕེན་པའི་རྒྱུ་ཁོ་ན་ཡིན་ནོ། །དེ་ཡང་ཡབ་ཀྱིས་སྣང་བ་མཚོན། ཡུམ་
གྱིས་སྟོང་པ་མཚོན། ཕན་ཚུན་ཞལ་སྦྱར་བས་བདེ་སྟོང་དབྱེར་མེད་མཚོན་ཞིང་
ཡབ་ཡུམ་སྙོམས་པར་ཞུགས་བཞིན་པའི་གནས་སྐབས་ཀྱི་འོད་གསལ་ལྷན་ཅིག་
སྐྱེས་པའི་བདེ་བ་ཆེན་པོས་དྲངས་ཏེ་བདེ་བ་དེས་སྟོང་པ་ངེས་པའི་བདེ་སྟོང་
དབྱེར་མེད་ཀྱི་ཆང་གིས་མྱོས་པ་སྟེ་གཟི་ཞིང་རྗེས་ཐོབ་དུ་ཧ་ཧ་དང་ཧཱུཾ་ཧཱུཾ་ལ་
སོགས་པ་དང་། ་ཨེ་ཨ་ར་ལི་སོགས་རྡོ་རྗེ་གླུ་གར་མཛད་ཅིང་སྒྲོགས་པའི་ལྷ་
གསང་བདེ་འཇིགས་གསུམ་སོགས་རང་བཞིན་གྱི་གནས་ནས་གཤེགས་སུ་
གསོལ། ཞེས་པ་ཡིན། སེང་ཁྲི་ཆུ་སྐྱེས་ཉི་ཟླའི་སྟེང༌། །ཞེས་པ་ནས་གསང་བདེ་
འཇིགས་གསུམ་མཆོད། བར་གྱི་ཚིག་དོན་རྣམས་གོ་སླ་ལ། དེ་ཡང་གསང་སྔགས་
རྒྱུད་སྡེ་ཐམས་ཅད་ཀྱི་ནང་ན་རྒྱལ་མཚན་གྱི་ཏོག་ལྟར་མངོན་པར་མཐོ་བ་ནི་
དཔལ་གསང་བ་འདུས་པ་ཡིན་ལ། གསང་བ་གྲུབ་པ་ལས། དཔལ་ལྡན་འདུས་
ལས་མཆོག་གཞན་མེད། །འཇིག་རྟེན་གསུམ་གྱི་རིན་ཆེན་འགྱུར། །རྒྱུད་ཀུན་གྱི་
ནི་བླ་མའི་བླ། །ཞེས་དང་། རྗེ་བདག་ཉིད་ཆེན་པོས། གང་ཞིག་རྟོགས་ན་
གསུང་རབ་མཐའ་དག་ལ། །མི་འཇིགས་སྤོབས་པ་མཆོག་སྟེར་འདུས་པའི་
ལམ། །གསུངས་པ་ལྟར་ཡིན་ལ། སྔགས་ལ་ཞུགས་པ་རྣམས་ཀྱིས་གསང་འདུས་
ལ་སྦྱངས་པ་ཆེར་བྱས་ནས་གོ་བ་ལེགས་པོ་ཞིག་ཆགས་ན་གསང་སྔགས་སྤྱི་ཁྱབ་
ལ་གོ་བ་ཆགས་པ་ཚེགས་མེད་པར་འབྱུང་བས་རང་དང་སྐལ་མཉམ་རྣམས་ཀྱིས་
མི་བསྐྱོད་རྡོ་རྗེའི་ལྷ་ཚོགས་ཀྱི་བསྒོམ་བཟླས་ལ་བརྩོན་ཏེ་འདུས་པའི་ལམ་བཟང་
འཆད་ཉན་བསམ་བསྒོམ་ཡུན་རིང་དུ་སྤེལ་བའི་ཐབས་ལ་རྟག་ཏུ་བརྩོན་པར་བྱ་
ལ། དཔལ་འཁོར་ལོ་བདེ་མཆོག་ནི། བཅོམ་ལྡན་འདས་དཔལ་ཧེ་རུ་ཀཿའི་སྐུར་
བཞེངས་ཏེ་འདིའི་རྒྱུད་རྣམས་རི་རབ་ཀྱི་རྩེ་མོར་གསུངས་ནས་ཡུལ་ཉེར་བཞིར་
,,
]
“-:!!
:
་་་
་་་
488

པཎ་ཆེན་བློ་བཟང་དཔལ་ལྡན་ཡེ་ཤེས་ཀྱིས་མཛད་པའི་བདེ་གསང་འཇིགས་གསུམ་གྱི་གཏོར་འབུལ་གྱི་ཟབ་གནད་དཀྲོལ་བ།
དུས་གཅིག་ཏུ་སྤྲུལ་བའི་དཀྱིལ་འཁོར་མ་བསྡུས་པར་ད་ལྟ་ཡང་ལས་སྣང་དག་
པས་མཐོང་དུ་ཡོད་པ་དང་། མ་རྒྱུད་ཀྱི་རྣལ་འབྱོར་ལ་བརྩོན་པ་རྣམས་ཀྱི་ལྷ་
མཆོག་འདི་ལ་བརྟེན་ནས་ལམ་ཉམས་སུ་བླངས་ཏེ་བསྒོམ་བཟླས་ལ་དུས་རྟག་ཏུ་
འབད་ན་འགྲུབ་སླ་ཞིང་དངོས་གྲུབ་མྱུར་བ་མཆོག་བདེ་བླག་ཏུ་སྩོལ་བ་སོགས་ཀྱི་
ཁྱད་ཆོས་མང་དུ་ཡོད་ལ། ཞིང་སྐྱེས་ཀྱི་མཁའ་འགྲོ་མ་ལ་སོགས་པས་བདེ་བའི་
ལམ་གྱི་གྲོགས་བྱེད་པ་དང༌། འཆི་ཁར་ཡ་མཚན་པའི་ལྟས་སྣ་ཚོགས་ཀྱིས་འོག་
མིན་མཁའ་སྤྱོད་སོགས་སུ་འཁྲིད་པར་འགྱུར་བ་སོགས་གནས་སྐབས་དང་མཐར་
ཐུག་གི་ཕན་ཡོན་དཔག་ཏུ་མེད་པ་ཡོད་པས་དམ་ཚིག་དང་སྡོམ་པ་གཙོ་བོར་
བཟུང་སྟེ་ཚུལ་བཞིན་ཉམས་སུ་ལེན་པར་གྱིས་ཤིག དཔལ་རྡོ་རྗེ་འཇིགས་བྱེད་
ནི། ཕ་རྒྱུད་མ་རྒྱུད་གཉིས་ཀའི་གནད་ཚང་ལ། གཞན་ལ་མེད་པའི་ཁྱད་ཆོས་
ལྔ་ལ་སོགས་པ་ཡོད་པ་དང་། སྙིགས་མའི་དུས་འདིར་ཆོས་སྒྲུབ་པ་པོ་རྣམས་ལ་
ཕྱི་ནང་གི་གནོད་འཚེ་མང་བ་དང༌། ལྷག་པར་རྒྱལ་བསེན་གྱི་གནོད་པ་ཆེ་སྐབས་
འདིར་ཡི་དམ་ཀྱི་ལྷ་འདི་ལྟ་བུ་ལ་མ་བསྟེན་ན་ཆོས་རྣམ་དག་ཅིག་སྒྲུབ་ཏུ་མི་སྟེར་
བ་ལྟ་བུ་ཡིན་པས་ལམ་གྱི་བར་ཆད་སེལ་ཞིང་མཆོག་ཐུན་མོང་གི་དངོས་གྲུབ་ཅིག་
འགྲུབ་པར་འདོད་ན་འདི་ཉིད་ཡི་དམ་གྱི་གཙོ་བོར་བཟུང་ལ་ཚེ་རབས་ཀུན་ཏུ་
རྗེ་བཙུན་འཇམ་པའི་དབྱངས་ཀྱིས་རྗེས་སུ་འཛིན་པ་དང༌། ཆོས་རབ་ཏུ་རྣམ་
འབྱེད་ཀྱི་ཤེས་རབ་འཕེལ་བ་ལ་སོགས་པའི་རྟེན་འབྲེལ་གྱི་གནད་མང་དུ་ཡོད་
པས་མཁྱེན་པའི་སྤྱན་ལྡན་རྣམས་ཀྱིས་ཐུགས་ཀྱི་ཟེའུ་འབྲུར་ཆོངས་ཤིག དུས་
གསུམ་རྒྱལ་བ་མ་ལུས་པ། །ཕྲ་རབ་རྡུལ་ཆ་བ་སྤུ་རེར། །ཀུན་ཏུ་སྣང་བའི་བླ་མ་
ལྷ། །ཁྱེད་རྣམས་བདག་གིས་མཆོད་ལེགས་ཀྱིས། །ཞེས་པ་ནི། ཕྱོགས་བཅུ་ན་
བཞུགས་ཤིང་དུས་གསུམ་གྱི་རྣམ་འདྲེན་རྒྱལ་བའི་དབང་པོ་རྣམས་རང་ལ་ཡིད་
489-

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀི
ཆེས་ཀྱི་མོས་གུས་ཡོད་ན་བརྩེ་བས་གཟིགས་ཤིང་རང་གི་མདུན་ན་གནས་པ་
དང་། ཕལ་བ་རྣམས་ཀྱི་ངང་ཚུལ་བཞིན་ཐག་རིང་ཞིག་ནས་འོངས་པ་དང་འགྲོ་
བའི་རྩོལ་བ་དང་རྣམ་རྟོག་མི་མངའ་བས་དབུ་མ་འཇུག་པ་ལས།
རྣམ་རྟོག་མི་
མངའ་ཁྱོད་ཀྱིས་སྲིད་མཐའི་བར། །སྐད་ཅིག་དེ་རེ་རེ་ལ་སྤྱོད་སྣ་ཚོགས། །ཇི་
སྙེད་སྟོན་པ་དེ་སྙེད་འཛམ་བུའི་གླིང༌། །མ་ལུས་རྡུལ་གང་དེ་སྙེད་ལ་གྲངས་
མེད། །ཅེས་དང་། འགྲོ་དང་འོངས་པའི་མཚན་ཉིད་མི་མངའ་ཡང༌། །ཆུ་ཟླ་
བཞིན་དུ་གར་དམིགས་དེར་སྣང་བས། །ཞེས་སོགས་དང༌། བཟང་སྤྱོད་སྨོན་
ལམ་དུ། རྡུལ་གཅིག་སྟེང་ན་རྡུལ་སྙེད་སངས་རྒྱས་རྣམས། །སངས་རྒྱས་སྲས་
ཀྱི་དབུས་ན་བཞུགས་པ་དག །ཞེས་དང་། སྐྲ་ཙམ་ཁྱོན་ལ་དུས་གསུམ་ཚད་སྙེད་
ཀྱི། །སངས་རྒྱས་རྒྱ་མཚོ་ཞིང་རྣམས་རྒྱ་མཚོ་དང༌། །གསུངས་པ་སོགས་ལྟར་
ཡིན་ལ། འཛམ་གླིང་བྱེ་བ་ཕྲག་བརྒྱར་མཆོག་གི་སྤྲུལ་སྐུ་བྱེ་བ་ཕྲག་བརྒྱས་མཛད་
པ་བཅུ་གཉིས་དུས་གཅིག་ཏུ་སྟོན་པ་སོགས་སངས་རྒྱས་ཀྱི་གསང་བ་ཟབ་མོ་དག་
ཕར་ཞོག་འཕགས་ཆེན་དམ་པ་རྣམས་ཀྱི་བསམ་གྱིས་མི་ཁྱབ་པའི་ཡོན་ཏན་གྱི་
གནས་མཐའ་ཡས་པ་ཡང་སོ་སོ་སྐྱེ་བོ་རྣམས་ཀྱི་སྤྱོད་ཡུལ་ལས་འདས་པ་ཡིན་པས་
བརྗོད་པར་དཀའ་བ་དང་རྟོགས་པར་དཀའ་བའོ། །དེ་ལྟ་བུའི་རྡུལ་ཕྲ་རབ་གྱི་
ཆ་རེ་དང༌། བ་སྤུའི་བུ་ག་རེ་རེར་གསལ་ལ་རྫོགས་པར་སྣང་བའི་བླ་མ་ལྷ་གསང་
བདེ་འཇིགས་གསུམ་གྱི་ལྷ་ཚོགས་ཁྱེད་རྣམས་བདག་གིས་མཆོད་སྤྲིན་གྱི་ཚོགས་
དཔག་ཏུ་མེད་པས་མཆོད་ལགས་ཀྱིས། ཞེས་པའོ། །བདེ་ཆེན་རོ་མཉམ་འོད་
གསལ་མཁའ། །བཅུ་གཉིས་དཔེས་མཚོན་དབང་པོའི་གཞུ། །དབྱེར་མེད་འདྲེས་
པའི་ངེས་དོན་གྱི། །བདུད་རྩི་ཆེན་པོའི་དགའ་སྟོན་སྩོལ། །ཞེས་པ་ནི། དེ་ཡང་
རིམ་པ་བཞི་པའི་དོན་གྱི་འོད་གསལ་ཐོབ་པ་མ་དག་པའི་སྒྱུ་ལུས་འགག་པ། ཐེག་
490

པཎ་ཆེན་བློ་བཟང་དཔལ་ལྡན་ཡེ་ཤེས་ཀྱིས་མཛད་པའི་བདེ་གསང་འཇིགས་གསུམ་གྱི་གཏོར་འབུལ་གྱི་ཟབ་གནད་དཀྲོལ་བ།
ཆེན་གྱི་མཐོང་ལམ་ཐོབ་པ་སྟོང་ཉིད་མངོན་སུམ་དུ་གསར་དུ་རྟོགས་པ། ཉོན་
སྒྲིབ་ས་བོན་དང་བཅས་པའི་དངོས་གཉེན་རྒྱུད་ལ་སྐྱེས་པ་རྟེན་གྱི་གང་ཟག་
འཕགས་པར་སོང་བ་རྣམས་དུས་མཉམ་ཡིན་ལ། འོད་གསལ་ལ་ཡུལ་གྱི་འོད་
གསལ་དང་ཡུལ་ཅན་གྱི་འོད་གསལ་གཉིས་ཡོད་པས། དང་པོ་དང་ཆོས་ཉིད་
དོན་གཅིག་ལ། ཕྱི་མ་ནི་ཡེ་ཤེས་ཆོས་ཀྱི་སྐུ་དང་བདེ་བ་ཆེན་པོའི་སྐུ་ཞེས་ཀྱང་
བྱ་སྟེ་དེ་ལྟ་བུའི་ཡུལ་ཅན་ལྷན་སྐྱེས་བདེ་བ་ཆེན་པོའི་ཡེ་ཤེས་དེ་ཡུལ་སྟོང་པ་ཉིད་
དང་ཆུ་ལ་ཆུ་བཞག་པའམ་ཆུ་དང་འོ་མ་འདྲེས་པ་བཞིན་དུ་དབྱེར་མེད་རོ་གཅིག་
ཏུ་སོང་བའི་འོད་གསལ་དེ་ཉིད་ཀྱི་ནམ་མཁའ་ལ། ཞེས་པའོ། །དེ་ཡང་རིམ་པ་
བཞི་པའི་དོན་གྱི་འོད་གསལ་གྱི་ལུགས་ལྡོག་གི་ཉེར་ཐོབ་གྲུབ་པ་དང་དག་པའི་
སྒྱུ་ལུས་ཐོབ་པ་དུས་མཉམ། དེས་དྲངས་པའི་རྣམ་གྲོལ་ལམ་ཐོབ་པ་དང་སྤངས་
པ་ཟུང་འཇུག་ཐོབ་པ་དུས་མཉམ་ལ་འདི་ལ་སློབ་པའི་ཟུང་འཇུག་ཀྱང་ཟེར། དེ་
ལྟ་བུའི་དོན་གྱི་འོད་གསལ་གྱི་ནམ་མཁའ་ལ་མཚན་དཔེ་གསལ་རྫོགས་དང་ལྡན་
པའི་རླུང་སེམས་ཙམ་ལས་གྲུབ་པའི་ལྷའི་སྐུའམ་སྒྱུ་མའི་སྐུ་དེ་ཉིད། སྒྱུ་མ་
དང། ཆུ་ཟླ་དང༌། མིག་ཡོར་དང་། སྨིག་རྒྱུ་དང༌། རྨི་ལམ་དང་། སྒྲ་བརྙན་
དང་། དྲི་ཟའི་གྲོང་ཁྱེར་དང༌། མིག་འཕྲུལ་དང་། འཇའ་ཚོན་དང་། གློག་
དང་། ཆུ་བུར་དང༌། མེ་ལོང་གི་གཟུགས་བརྙན་སོགས་དཔེ་བཅུ་གཉིས་ཀྱིས་
མཚོན་ཏེ་མཚོན་ཚུལ་ཞིབ་པར་ནི་རིམ་ལྔ་གསལ་སྒྲོན་སོགས་ལས་ཤེས་པར་
བྱ། དབང་པོའི་གཞུ་ཞེས་པ་འཇའ་ཚོན་གྱི་མིང་ཡིན་ནོ། །རིམ་ལྔ་ལས། དེ་
ཉིད་ཤེས་པས་རིམ་པ་བཞིན། །རང་བཞིན་བརླབ་དང་འོད་གསལ་ཤེས། །དེ་
དག་ཁོ་ན་འདུས་པ་གང་། །འདི་ནི་ཟུང་འཇུག་རིམ་པའོ། །ཞེས་རང་བྱིན་རླབས་
སྒྱུ་ལུས་དང་དོན་གྱི་འོད་གསལ་གཉིས་ཟུང་དང་དེ་གཉིས་ངོ་བོ་གཉིས་མེད་
491

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀ༽
འདུས་པའམ་དབྱེར་མེད་དུ་འདྲེས་པ་ལ་ཟུང་འཇུག་ཟེར། དེ་ལྟ་བུའི་སློབ་པའི་
ཟུང་འཇུག་པ་དེས་དོན་གྱི་འོད་གསལ་ཡང་ཡང་མངོན་དུ་བྱས་ཏེ་སྟོང་པ་ཉིད་
དང་རྩེ་གཅིག་ཏུ་བསྒོམས་པ་ལས་མཐར་ངེས་དོན་གྱི་མི་སློབ་པའི་ཟུང་འཇུག་གི་
གོ་འཕང་མངོན་དུ་བྱེད་ལ། མི་སློབ་པའི་དོན་གྱི་འོད་གསལ་ནི་ཡེ་ཤེས་ཆོས་སྐུ་
དང་དག་པའི་སྒྱུ་མའི་སྐུ་ནི་ལོངས་སྤྱོད་རྫོགས་སྐུ་ཡིན་ལ། དེ་ལྟ་བུའི་སྐུ་ཐུགས་
ཟུང་དུ་འཇུག་པའི་ངེས་དོན་གྱི་གོ་འཕང་བླ་ན་མེད་པའི་བདུད་རྩི་ལྟ་བུའི་དགའ་
སྟོན་ཆེན་པོ་བདག་ལ་སྩོལ། ཞེས་པའོ། །སངས་རྒྱས་བྱང་སེམས་རང་རྒྱལ་
དང་། །ཞེས་པ་ནས་སྙིང་དབུས་རླུང་སེམས་དབྱེར་མེད་བཞུགས་བར་གྱི་ཤོ་ལོ་
ཀ་གསུམ་གྱི་ཚིག་དོན་རྣམས་གོ་སླ་ལ། རླུང་སེམས་དབྱེར་མེད་ཅེས་པའི་རླུང་
ལ་ཕྲ་རགས་གཉིས་ཡོད་པའི་ཕྲ་བ་ལ་བྱེད། དེ་ཡང་སྲོག་འཛིན་གྱི་རླུང་ལ་
བྱེད། ཤིན་ཏུ་ཕྲ་བའི་རླུང་ནི་ལྷན་སྐྱེས་ཀྱི་རླུང་དང་། ཤིན་ཏུ་ཕྲ་བའི་སེམས་ནི་
ལྷན་སྐྱེས་ཀྱི་སེམས་ལ་བྱེད་ཅིང་ལྷན་སྐྱེས་ཟེར་བ་ཐོགས་མེད་ནས་བརྒྱུད་དེ་འོངས་
པ་ལ་ཟེར་རོ། །དེ་ཡང་འཇིག་རྟེན་པའི་བྱ་བ་སྐྱེ་འཆི་སོགས་ཀྱང་རླུང་གིས་བྱེད་
པ་དང་འཇིག་རྟེན་ལས་འདས་པའི་ལམ་གྱི་བྱ་བ་སོགས་ཀྱང་རླུང་གིས་བྱེད་པ་
ཡིན། ཤིན་ཏུ་ཕྲ་བའི་རླུང་སེམས་གཉིས་པོ་དེ་འགྲོ་བ་བཟང་ངན་སྣ་ཚོགས་སུ་
འགྲོ་བར་གསུངས་ཏེ། རྡོ་རྗེ་ཕྲེང་བ་ལས། སྐྱེ་དང་གནས་དང་འཇིག་པ་
དང་། །སྲིད་པ་བར་མར་གནས་པ་སྟེ། །ཇི་སྲིད་འཇིག་རྟེན་གྱིས་བཏགས་
པ། །སེམས་ཀྱི་རླུང་གི་རྣམ་འཕྲུལ་ལོ། །ཞེས་གསུངས་པ་ལྟར་ལ། ཤིན་ཏུ་ཕྲ་
བའི་རླུང་དེ་ལ་མི་ཤིགས་པའི་ཐིག་ལེ་དང་མི་ཤིགས་པའི་རླུང་ཡང་ཟེར། གཉུག་
མའི་རླུང་ཡང་ཟེར། གཉུག་མའི་ལུས་ནི་ཐ་མལ་བའི་རགས་པའི་ལུས་མིན་ཞིང་
བར་དོ་སོགས་ཀྱི་སྐབས་བཞིན་ལག་གི་རྣམ་པ་འཛིན་པའི་ལུས་དང་ཕྲ་བའི་ལུས་
492

པཎ་ཆེན་བློ་བཟང་དཔལ་ལྡན་ཡེ་ཤེས་ཀྱིས་མཛད་པའི་བདེ་གསང་འཇིགས་གསུམ་གྱི་གཏོར་འབུལ་གྱི་ཟབ་གནད་དཀྲོལ་བ།
སོ། །རླུང་སེམས་ཀྱི་སེམས་ནི་ཡིད་ཤེས་ལ་གོ་དགོས་ལ། ཕྲ་བའི་རླུང་དེ་རྣམ་
ཤེས་དང་ཐུན་མོང་དུ་གྱུར་ཏེ་དབྱེར་མེད་དུ་འདྲེས་པས་བླ་མ་ལྷ་ཚོགས་རྣམས་
དེ་ལྟ་བུའི་སྙིང་དབུས་རླུང་སེམས་དབྱེར་མེད་དུ་ནམ་ཡང་འདུ་འབྲལ་མེད་པར་
བཞུགས་ནས་རྒྱུད་བྱིན་གྱིས་བརླབ་ཏུ་གསོལ། ཞེས་དོན་གྱིས་གསོལ་བ་བཏབ་
པ་ལགས་སོ།། །།ཞེས་གསང་བདེ་འཇིགས་གསུམ་གྱི་གཏོར་འབུལ་ཐུན་མོང་མ་ཡིན་པའི་ཟབ་གནད་
ཀྱི་དོན་ཅུང་ཟད་དཀྲོལ་བ་འདི་ནི། ཤེས་བྱའི་གནས་དུ་མ་ལ་བློ་གྲོས་ཀྱི་འོད་ཟེར་བརྒྱ་སྤྲོ་ཞིང་སྔོན་གྱི་
བག་ཆགས་བཟང་པོ་ཅན་ཏཱ་རི་གངྒཱའི་ཧུར་ཚ་བི་ལུག་ཐུ་གུ་ཤྲི་ཆོས་རྗེ་འཇམ་དཔལ་བརྩོན་འགྲུས་ནས་
བསྐུལ་ངོར། བློ་དམན་བདག་སྔགས་ལ་སྦྱངས་པ་ཤིན་ཏུ་ཕྲ་ཞིང་། པཎ་ཆེན་རིན་པོ་ཆེའི་གསུང་ཟབ་
ཅིང་བརླིང་བས་འདི་ལ་མ་འབྲེལ་བ་དང་འཁྲུལ་བའི་གནས་མཆིས་ཚེ་བཤེས་གཉེན་མཁས་པ་རྣམས་ལ་
སྙིང་ནས་འཆགས་ཤིང༌། ལེགས་ཆ་རེ་གཉིས་མཆིས་པ་རྣམས་ཆོས་སྤྱོད་པའི་སྐལ་མཉམ་ཡོངས་ལ་ཕན་
ཕྱིར་དུ་ཆོས་སྨྲ་བའི་བཙུན་གཟུགས་ཆས་པ་སྤྲུལ་སྐུ་༧ངག་དབང་དགེ་འདུན་སངས་རྒྱས་རྒྱ་མཚོས་འཕྲལ་
དུ་བྲིས་པ་གསང་སྔགས་ཀྱི་ལམ་ལ་ཚུལ་བཞིན་ཞུགས་ཤིང་ཚེ་རབས་ཀྱི་ཕྲེང་བ་ཀུན་ཏུ་བླ་མ་རྡོ་རྗེ་འཆང་
གིས་རྗེས་སུ་འཛིན་པའི་རྒྱུར་གྱུར་ཅིག །སརྦ་མངྒ་ལཾ།།
493 -